מישה זילברמן

מישה זילברמן (ברוסית: Миша Зильберман; נולד ב-30 בינואר 1989) הוא שחקן בדמינטון ישראלי, אלוף ישראל בבדמינטון 39 פעמים בכללי . חלקם זכה בזוגות מעורבים עם אימו, סבטלנה זילברמן בליאסובה. זילברמן ייצג את ישראל בארבע אולימפיאדות: לונדון (2012), ריו דה ז'ניירו (2016), טוקיו (2020) ופריז (2024), זכה מדליית ארד במשחקי אירופה (מינסק 2019) ,זכה מדליית ארד במשחקי אירופה (קראקוב 2023) וזכה מדליית ארד באליפות אירופה (מדריד 2022). זילברמן נולד במוסקבה שברוסיה הסובייטית. הוא מתאמן בהדרכתם של שני הוריו. אימו, סבטלנה, היא שחקנית עבר שזכתה במדליית ארד באליפות אירופה לשנת 1986. אביו, מיכאל, היה המאמן של אמו ונוסף על כך, אימן את נבחרת ברית המועצות. ב-1991, עם התפרקות ברית המועצות, עלה לישראל עם הוריו. בתחילה התגורר והתחנך בנס ציונה, אך מאוחר יותר בתקופת חטיבת הביניים והתיכון עבר ללמוד בתל אביב, ולו תעודת בגרות מורחבת. בשנים 2007–2010 שירת בצה"ל על תקן ספורטאי מצטיין. בשנת 2020 סיים את לימודי בחינוך גופני במדרשת גבעת וושינגטון ובשנת 2023 סיים תואר שני במנהל עסקים בקריה אקדמית אונו. באליפות העולם בבדמינטון שנערכה בפריז שבצרפת בשנת 2010 סיים זילברמן במקום 17, לאחר שעלה לסיבוב השני ללא משחק מאחר שיריבו סוני דווי קונקורו יליד אינדונזיה (6 באליפות) פרש מהתחרות. באליפות סורינאם הפתוחה העפיל זילברמן לראשונה בחייו לחצי גמר של טורניר בוגרים של ה-BWF. באליפות העולם בבדמינטון שנערכה בלונדון הודח זילברמן בסיבוב הראשון. באליפות בוטסואנה העפיל זילברמן לראשונה לגמר טורניר בוגרים של ה-BWF. בחודש מאי בשנת 2012 השיג זילברמן את הקריטריון לאולימפיאדת לונדון (2012). במשחקים עצמם, הוא הפסיד בשני משחקי הבית המוקדם בתוצאה 0–2, ליאן יורגנסן מדנמרק בתוצאה 13–21, 12–21 ולדרק ונג מסינגפור בתוצאה 9–21, 15–21 ולא העפיל לשלב הבא, וסיים במיקום ה-33 הכללי. לקראת אליפות העולם שנערכה באינדונזיה שלח מישה בקשה לקבלת אשרת כניסה לאינדונזיה בצירוף המסמכים הדרושים אבל למרות זאת קיבל תשובה שלילית, לאחר התערבות של הוועד האולימפי הבינלאומי והוועד האולימפי הישראלי ניתנה למישה האשרה. באליפות עצמה הפסיד מישה בסיבוב הראשון. באולימפיאדת ריו דה ז'ניירו (2016) הפסיד זילברמן במשחק הראשון בבית המוקדם, לצ'ו טין צ'אן מטאיוואן (שדורג שביעי בעולם) בתוצאה 9–21, 11–21 וניצח במשחק השני את יוהאן טאן מבלגיה בתוצאה 20–22, 12–21 אך לא העפיל לשלב הבא, וסיים במיקום ה-14 הכללי. באליפות ברזיל הפתוחה זכה זילברמן במדליית הזהב. במשחקים האירופיים שהתקיימו במינסק, בלארוס זכה זילברמן בכבוד להיות נושא הדגל בטקס הפתיחה של המשחקים. בתחרות הזוגות המעורבים בה השתתף עם אמו, סבטלנה הפסיד זילברמן בכל שלושת המשחקים בבית המוקדם. לעומת זאת, בטורניר היחידים, זילברמן נחל הצלחה, בבית המוקדם הוא ניצח בכל שלושת המשחקים ששיחק ועלה לשלב שמינית הגמר מהמקום הראשון בביתו. בשמינית הגמר פגש את השחקן ההונגרי גרגלי קראוסז, זילברמן ניצח בתוצאה 21–23, 16–21. ברבע הגמר פגש זילברמן את ההולנדי מארק קאליאו, גם במשחק הזה זילברמן ניצח בתוצאה 12–21, 17–21, 15–21. בחצי הגמר, פגש זילברמן את הדני אנדרייס אנטוסון (שדורג 13 בעולם), זילברמן הפסיד במשחק זה בתוצאה 9–21, 21–11. למרות ההפסד, זכה זילברמן במדליית הארד בטורניר. באליפות העולם שנערכה בבזל הודח זילברמן בסיבוב השני. במשחק הראשון באולימפיאדת טוקיו (2020) ניצח את יריבו ההודי סאי פראנית שמדורג 15 בעולם. זילברמן הודח בשלב הבתים, במשחק מול מארק קליו ההולנדי. בחצי גמר אליפות אירופה זכה זילברמן במדליית ארד לאחר שהפסיד 21:10 ו-21:11 לוויקטור אקסלסן, האלוף האולימפי הדני בטוקיו 2020. במשחק הראשון באולימפיאדת פריז (2024) הפסיד ליריבו האירי נאט נווין, במשחק השני הפסיד לאלוף האולימפי המכהן ויקטור אקסלסן מדנמרק ובמשחק השלישי ניצח את יריבו הנפאלי פרינס דהאל. בכך סיים את השתתפותו במשחקים האולימפיים במקום השלישי בבית, עם ניצחון ושני הפסדים. אליפות אירופה 2022 - מדליית ארד המשחקים האירופיים 2019 – מדליית ארד אליפות אירופה 2016 – מקום 9 יחידים גברים אליפות פרו הפתוחה 2016 – מדליית ארד אליפות ברזיל הפתוחה 2013 – מדליית כסף אליפות פרו הפתוחה 2013 – מדליית כסף אליפות סורינם הפתוחה 2012 – מדליית זהב אליפות ברזיל הפתוחה 2012 – מדליית ארד גביע עולמי 2012 – מקום 5 אליפות טהיטי הפתוחה 2012 – מדליית כסף אליפות בוצואנה הפתוחה 2011 – מדליית כסף גביע עולמי (רוסיה) 2011 – מקום 9 אליפות פוארטו ריקו הפתוחה 2011 – מדליית ארד אליפות בוצואנה הפתוחה 2011 – מדליית כסף אליפות אירופה 2010 – מקום 9 במיקס אליפות העולם 2010 – מקום 17 מדיה וקבצים בנושא מישה זילברמן בוויקישיתוף מישה זילברמן, ברשת החברתית פייסבוק מישה זילברמן, באתר olympedia.org מישה זילברמן, באתר הפדרציה העולמית לבדמינטון מישה זילברמן, באתר הוועד האולימפי בישראל דני בורשבסקי‏, מישה זילברמן הבטיח את מקומו בלונדון 2012, באתר וואלה, 28 באפריל 2012 טל בן עזרא, מישה זילברמן השיג את הכרטיס לאולימפיאדה, באתר הארץ, 3 במאי 2012 אורן אהרוני, בדמינטון: זילברמן ייכנס לטופ 50 בעולם, באתר ynet, 26 בספטמבר 2013 אורי טלשיר, בדידותו של מישה זילברמן, שחקן הבדמינטון הישראלי, באתר הארץ, 14 באוגוסט 2016 נדב צנציפר, בדמינטון: מישה זילברמן הבטיח את הכרטיס למשחקים האולימפיים, באתר ynet, 30 באפריל 2024 אסי ממן, ענק: מדליית ארד למישה זילברמן באליפות אירופה, באתר ynet, 30 באפריל 2022 ניר שועלי, בדמינטון: זילברמן הבטיח את הכרטיס ללונדון, באתר nrg‏, 3 במאי 2012 http://mishazilberman.22web.org/About.html?i=1 יניב טוכמן‏, הישג אדיר: מישה זילברמן הפתיע את המדורג 15 בעולם יוצא בטורניר הבדמינטון, באתר וואלה, 24 ביולי 2021 דור הופמן, סופית: מישה זילברמן סיים את דרכו בטוקיו, באתר ישראל היום, 28 ביולי 2021 מישה זילברמן הפסיד בשלוש מערכות לנוויין, באתר ONE‏, 27 ביולי 2024 המשחק השני של מישה זילברמן I דקה אחרי דקה, 29.7, באתר Sport5.co.il - אתר ערוץ הספורט בטעם מתוק: מישה זילברמן סיים עם ניצחון בפאריס, באתר ONE‏, 31 ביולי 2024